**Hagyományőrző gyermekjátszó a Várkert Bazárban**

**Nagymamáink mesevilágába várunk kicsiket és nagyokat a Várkert Bazár Testőrpalotájában látogatható játékkiállításon. *Babajátszó* a legkisebbeknek, *Muzsikáló Esztendő – Játékkert* az egész családnak hagyományos, népi gyűjtésekből származó játékokkal, Környei Alcie vezetésével.**

Minden szerda délután és vasárnap délelőtt a gyermekeké a főszerep a Várkert Bazárban 2018-ban is. A Testőrpalotában látogatható, Környei Alice gyűjtéséből összeállított kiállításon a nagymamák emlékeiben élő, a természettel összhangban létező tradicionális játékokat és gyermekéletet mutatjuk be eredeti kézműves tárgyakon, fotókon keresztül.

A kiállításhoz kapcsolódó foglalkozásokat Környei Alice vezeti, aki ismeri az összes játék történetét, dalaival, mondókáival, meséivel egy letűnt kor mesevilágába varázsolja a gyerekeket.

Hétvégén interaktív családi játszóra, hétköznap babajátszó foglalkozásra várjuk a gyermekeket a játékkiállítás területén:

**Babajátszó**

**szerdánként 16.00 és 17.00 óra között**

Szöszölő, molyoló, topogtató, mackó-ringató, macska-táncoltató, tücsök-cincogtató. Énekek, játékok, mondókák a legkisebbeknek.

Ajánlott: 0-3 éveseknek

**Muzsikáló Esztendő – Játékkert, Interaktív családi játszó**

**vasárnaponként 10.30-tól 11.30-ig**

Ügyességi-, énekes- és kinek-kinek-mihez-kedve játékok (kaviccsal, babbal, szekérkével, gúzzsal, vesszővel, levélkével, madárfüttyel). Babázós, főzicskézsős, csillagszámlálós, felhő-terelgetős…

Ajánlott: 3-9 éveseknek

**Gyermekjátszó – csoportok számára**

Interaktív mesés- táncos- kézműves foglalkozások Környei Alice vezetésével a kiállításhoz kapcsolódóan, énektanítással, hangszerbemutatóval, tárlatvezetéssel egybekötve óvodás- és kisiskolás csoportok számára. Bővebb információ és időpont egyeztetés: [mesejatszo@varkertbazar.hu](mailto:mesejatszo@varkertbazar.hu)

**Helyszín:**

Várkert Bazár, Testőrpalota (Clark Ádám tér felől)   
1013 Budapest, Ybl Miklós tér 2.

**Jegyvásárlás:**

Várkert Bazár pénztáraiban keddtől vasárnapig 10.00 és 17.00 óra között vagy a [http://varkertbazar.jegy.hu](http://varkertbazar.jegy.hu/) oldalon.

**További információ:**

[www.varkertbazar.hu](http://www.varkertbazar.hu)

[mesejatszo@varkertbazar.hu](mailto:mesejatszo@varkertbazar.hu)